На основу члана 38 и 39 Закона о финансирању локалне самоуправе ("Службени лист ЦГ" бр. 3/2019 и 86/22), члана 38 став 1 тачка 2 Закона о локалној самоуправи (’’Сл. Лист ЦГ’’ бр. 2/18, 34/19, 38/20, 50/22 и 84/22) и чл. 36 став 1 тачка 2 Статута Општине Беране(Сл. лист ЦГ – Општински прописи бр. 42/18), Скупштина општине Беране, на сједници одржаној **23. децембра 2022**. године, донијела је:

О д л у к у

о коришћењу средстава текуће и сталне буџетске резерве

Члан 1

Овом одлуком утврђују се ближи критеријуми, начин и поступак коришћења средстава текуће и сталне буџетске резерве.

Члан 2

Средства текуће буџетске резерве се планирају највише до износа од 2% укупних примитака Општине за фискалну годину. Средства текуће буџетске резерве користе се за непланиране или недовољно планиране издатке који се финансирају из буџета Општине и то:

1) Обезбеђење недостајућих средстава за финансирање редовне дјелатности потрошачких јединица.

2) Помоћ физичким лицима за:

- лијечење;

- школовање;

- побољшање материјалне ситуације;

- пожара, временских непогода и осталих непредвиђених околности;

3) Остале намјене у складу са законом.

Члан 3

Средства текуће буџетске резерве за обезбјеђење недостајућих средстава за финансирање редовне дјелатности потрошачких јединица могу се користити у висини до 5% средстава планираних горишњом Одлуком о буџету те потрошачке јединице.

Потрошачка јединица за коришћење средстава из става 1 овог члана подноси захтјев са пратећом документацијом Предсједнику општине на одлучивање.

Члан 4

Средства текуће буџетске резерве за помоћ физичким лицима могу се користити у следећим износима и то за:

- лијечење у висини до 15 обрачунских вриједности коефицијента у бруто износу у Општини,

- школовање у висини до 4 обрачунских вриједности коефицијента у бруто износу у Општини,

- побољшање материјалне ситуације у висини до 5 обрачунских вриједности коефицијента у бруто износу у Општини,

- смрти, пожара, временских непогода и осталих непредвиђених околности у висини до 30 обрачунских вриједности коефицијента у бруто износу у Општини.

**Члан 5**

За коришћење средстава текуће буџетске резерве из члана 4 ове Одлуке захтјев са пратећом документацијом подноси се предсједнику Општине.

Предсједник Општине предметну документацију доставља Комисији за расподјелу средстава текуће буџетске резерве (у даљем тексту: Комисија)

Пратећу документацију чини: копија личне карте, број текућег рачуна, љекарска документација, доказ о примањима (чек од пензије или други доказ о приходима подносиоца захтјева и чланова домаћинства) и увјерење Завода за запошљавање.

Непотпуни захтјеви неће бити разматрани.

Уколико је по истом предмету захтјева физичког лица одлучивао други орган локалне самоуправе и опредијелио средства, Комисија може да не одлучује по наведеном захтјеву.

Комисију има 3 члана и формира је рјешењем Предсједник општине. Комисија је дужна да утврди све чињенице неопходне за рјешавање по захтјеву и о истим сачини записник. Комисија са Предлогом одлуке доставља захтјев Предсједнику на одлучивање.

У изузетним ситуацијама Предсједник може, на захтјев корисника, средства из члана 4 ове Одлуке увећати до износа од 5.000,00 еура, уз образложене разлоге за овакву додјелу.

Корисницима средстава из члана 4 ове Одлуке средства се могу одобрити једном у току календарске године.

Члан 6

Средства текуће буџетске резерве из члана 2 став 1 тачка 3 ове Одлуке могу се користити за обезбјеђивање услова обављања и унапређење дјелатности: здравствене заштите, образовања, социјалне и дјечије заштите, заштите животне средине, поправљања демографске слике Општине, културних, спортских и других области од интереса за локално становништво, а највише до износа од 5.000,00 еура.

Члан 7

Средства сталне буџетске резерве користе се за финансирање расхода на име учешћа општине ради отклањања посљедица ванредних околности (поплава, суша, земљотрес, пожар, еколошке катастрофе и друге елементарне непогоде, односно других ванредних догађаја који могу да угрозе живот и здравље људи или проузрокују штету већих размјера).

Средства сталне буџетске резерве се планирају највише до износа од 2% укупних примитака Општине за фискалну годину.

О коришћењу средстава сталне буџетске резерве одлучује предсједник у складу са овом Одлуком.

Члан 8

Даном ступања на снагу ове одлуке престаје да важи Одлука о коришћењу средстава текуће и сталне буџетске резерве ("Сл. лист ЦГ општински прописи", бр. 49/2015).

Члан 9

Одлука ступа на снагу осмог дана од дана објављивања у " Службеном листу Црне Горе - Општински прописи".

СКУПШТИНА ОПШТИНЕ БЕРАНЕ

Број: 02-016/22-518 ПРЕДСЈЕДНИК СКУПШТИНЕ

Беране, 26. 12. 2022. год. Новица Обрадовић

О Б Р А З Л О Ж Е Њ Е

Правни основ за доношење ове одлуке садржан је у одредбама:

- Члана 38 и 39 Закона о финансирању локалне самоуправе којима је предвиђено располагање текуће и сталне буџетске резерве.

- Члана 38 став 1 тачка 2 Закона о локалној самоуправи и члана 36 став 1 тачка 2 Статута општине Беране којима је прописано да Скупштина општине у вршењу послова из свог дјелокруга доноси одлуке и друге акте.

РАЗЛОЗИ ЗА ДОНОШЕЊЕ ове одлуке садржани су у потреби њеног усклађивања са Законом о финансирању локалне самоуправе.